**ОБЕДИНЕН БЛОК НА ТРУДА БЪЛГАРСКИ ЛЕЙБЪРИСТИ**

**ГОДИШЕН ДОКЛАД ЗА ДЕЙНОСТТА**

**към 31 декември 2024 г.**

**Март 2025 г., София**

ПП ОБЕДИНЕН БЛОК НА ТРУДА БЪЛГАРСКИ ЛЕЙБЪРИСТИ е регистрирана в Софийски градски съд в регистъра на политическите партии с Решение по фирмено дело 1309/1997 г. със седалище в гр. София.

ПП ОБЕДИНЕН БЛОК НА ТРУДА БЪЛГАРСКИ ЛЕЙБЪРИСТИ си поставя за цел постигането на просперитет на обществото и страната чрез развитието на демокрацията, на стабилността и реда чрез ясни законови правила и насърчаване на свободната инициатива. Основната цел на ОБЕДИНЕН БЛОК НА ТРУДА БЪЛГАРСКИ ЛЕЙБЪРИСТИ е чрез отстояване на ценностната система на европейското и световно социалдемократическо и лейбъристко движение да даде възможност на предприемчивите и трудолюбивите с честен и свободен труд да осигурят достоен живот за себе си и своите семейства и да превърне България в привлекателно място за живот и реализация. Политическата цел на ОБЕДИНЕН БЛОК НА ТРУДА БЪЛГАРСКИ ЛЕЙБЪРИСТИ е участие във властови структури на основата на успешно представяне в национални избори и избори за местни органи на самоуправление, за изразяване интересите на своите членове, симпатизанти и граждани. Политическото единство на ОБЕДИНЕН БЛОК НА ТРУДА БЪЛГАРСКИ ЛЕЙБЪРИСТИ се изразява в споделяне на идеите, принципите и ценностите залегнали в Устава и програмните документи на партията.

Основният документ на който се подчиняват организацията и дейността на Партията е нейният Устав, изготвен в съответствие с изискванията на ЗПП. Организационната структура на ОБЕДИНЕН БЛОК НА ТРУДА БЪЛГАРСКИ ЛЕЙБЪРИСТИ е в съответствие с административното деление на страната, като включва: районни клубове, общински организации и областни координационни съвети. Национални ръководни органи на ОБЕДИНЕН БЛОК НА ТРУДА БЪЛГАРСКИ ЛЕЙБЪРИСТИ са: Конгрес, Национален съвет, Изпълнително бюро. Конгресът е върховен орган. Националният съвет решава всички въпроси, които не са от изключителната компетентност на Конгреса. Изпълнителното бюро оперативно ръководи дейността в съответствие с решенията на Конгреса и Националния съвет, като взима решения по текущи въпроси, които не са от изключителната компетентност на по-висшите ръководни органи. Национален контролен орган на ОБЕДИНЕН БЛОК НА ТРУДА БЪЛГАРСКИ ЛЕЙБЪРИСТИ е Национална контролна комисия. Националната контролна комисия следи за спазване на Устава, програмните документи и изпълнението на решенията на ръководните органи, упражнява вътрешно-финансов контрол, проверява организационната отчетност на структурите.

ОБЕДИНЕН БЛОК НА ТРУДА БЪЛГАРСКИ ЛЕЙБЪРИСТИ развива политическата си дейност съгласно действащото законодателство на Република България.

През периода Националния съвет и Изпълнителното бюро на Партията провеждаха регулярно своите заседания. Организационната и политическата ни дейност се развиваше в изпълнение на взетите решения. Продължи процеса на укрепване на нашите структури. Активирахме взаимодействието си, както на институционално ниво, така и с представители на неправителствения сектор.

В проведените на 09 юни 2024 г. избори за членове на ЕП, ОБЕДИНЕН БЛОК НА ТРУДА БЪЛГАРСКИ ЛЕЙБЪРИСТИ участва съобразно решенията на ръководните си органи, като се регистрира в ЦИК, като част от КП „Коалиция на розата“ с пълна кандидатска листа.

В проведените на 09 юни 2024 г. предсрочни парламентарни избори за 50-то народно събрание, ОБЕДИНЕН БЛОК НА ТРУДА БЪЛГАРСКИ ЛЕЙБЪРИСТИ участва съобразно решенията на ръководните си органи, като се регистрира в ЦИК, като част от КП „Коалиция на розата“. КП „Коалиция на розата“ се регистрира и участва със свои листи във всички избирателни райони.

Националната контролна комисия продължи да организира дейността си в съответствие с уставните регламенти.

Финансовата дейност на партията се осъществява съгласно действащото счетоводно и изборно законодателство, нейния Устав и ЗПП. Финансовите операции са в български лева.

Годишният финансов отчет на ОБЕДИНЕН БЛОК НА ТРУДА БЪЛГАРСКИ ЛЕЙБЪРИСТИ се представя в Сметната палата в рамките на изискуемия от Закона за политическите партии срок, до 31 март 2025 г.

Отчетът е съставен от лице, което отговаря на законовите изисквания и е подписан от съставителя и от представляващия партията, с което са спазени разпоредбите на Закона за счетоводството.

В годишния финансов отчет за 2024 г. не са отразени дългосрочни финансови активи – дялове, участия в търговски дружества и кооперации, тъй като партията не притежава такива.

През 2024 г. ПП ОБЕДИНЕН БЛОК НА ТРУДА БЪЛГАРСКИ ЛЕЙБЪРИСТИ не е осъществявала стопанска дейност.

Отчетените, за 2024 г. приходи на ОБЕДИНЕН БЛОК НА ТРУДА БЪЛГАРСКИ ЛЕЙБЪРИСТИ, са от членски внос. Партията не получава субсидия от държавата.

Изразходването на собствените средства е осъществено при спазване на режим на икономии и целесъобразност на финансовите разходи, в зависимост от организационните и политическите задачи на партията.

Прилаганата през годината счетоводна политика е без промяна при съставянето на финансовия отчет. Информацията, която се изисква от Закона за счетоводството и отделните счетоводни стандарти е видна и оповестена от всички елементи на Годишния финансов отчет.

Счетоводния баланс е съставен въз основа на информация на салдата по счетоводните сметки към 31.12.2024 г.

В годишният финансов отчет е отразена пълната информация в отделните му съставни части и няма допълнителна информация за оповестявяне.

Поради липса на финансови активи, дълготрайни активи, условни задължения, свързани с пенсии, заплати, осигуровки и други подобни, не се налага анализ и оповестяване на допълнителни методи и обстоятелства по финансовото състояние и действия.

В цялостната си дейност ПП ОБЕДИНЕН БЛОК НА ТРУДА БЪЛГАРСКИ ЛЕЙБЪРИСТИ продължава да бъде национално отговорна политическа партия, която работи за реализацията на целите си, следвайки своите каузи.

Март, 2025 г.

 Председател: /п/

 Екатерина Атанасова